tartuNLP/wikipedia-smugri-20251201 huggingface dataset:
Sangatte

Sangatte on vald Põhja-Prantsusmaal Pas-de-Calais' departemangus.
Tehnika.
Sangatte on Eurotunneli Prantsusmaa jahutusjaama asukoht, selle Briti kolleeg on Samphire Hoe's. Lisaks on see Ühendkuningriigi ja Prantsusmaa elektrivõrkude vahelise ühenduse IFA 2000 (HVDC Cross-Channel) Prantsusmaa lõpp-punkt.
Ajalugu.
Esimene veealune telegraaf.
Sangatte oli maailma esimese toimiva veealuse telegraafikaabli maandumispunkt, mille Submarine Telegraph Company 1851. aastal South Forelandi ja Sangatte'i vahel üle La Manche'i vedas.
Teedrajav lend üle La Manche'i.
"Blériot-Plage" on saanud nime Louis Blériot' mälestuseks, kes oli esimene inimene, kes lendas 25. juulil 1909 üle La Manche'i. Ta lendas Sangatte'i rannalt Doveri valgetele kaljudele, et võtta endale Daily Maili pakutud auhind. Tema lennukil Blériot XI, mis ehitati koostöös Raymond Saulnier'ga, kulus ülelennuks 37 minutit. Selle jõuallikaks oli 3-silindriline 25 hobujõuline mootor.
Ranna läänepoolses otsas vaatab merele prantsuse lenduri Hubert Lathami kuju. Latham oli veel üks teedrajav La Manche'i ületav piloot, kelle varasem katse 19. juulil ebaõnnestus.
Spitfire.
Sangatte on ka Supermarine Spitfire maandumiskoht, mis oli sunnitud randa maanduma pärast seda, kui sel sai 26. mail 1940 Operatsioon Dynamo ajal Messerschmitt Bf 109 tulistatud laskude tõttu radiaator kahjustada, olles veidi varem alla tulistanud Junkers Ju 87, et kaitsta Dunkerque'ist evakueeruvaid sõdureid. Lennuk toodi Sangatte'i liivast välja 1986. aastal ja 2000. aastal alustati taastamistööd, mis jätkusid kuni 2014. aastani, mil töö lõppes, kui lennuk oli remonditud täielikult lennukõlblikuks.
Põgenikelaager.
Sangatte oli asukohaks põgenikelaagrile, mille Prantsusmaa Punane Rist asutas 1999. aastal Ühendkuningriiki reisida üritavate migrantide sissevoolu tõttu. Peamiselt olid nad pärit Afganistanist, Iraagist ja Kosovost. Ühendkuningriigi valitsuse survel andis Nicolas Sarkozy (toonane siseminister) korralduse see 2002. aastal sulgeda. Rahutused olid 2001. ja 2002. aastal, laagri sulgemise aastal.
Pop-kultuuris.
BBC Two saates "Top Gear" ületasid kolm saatejuhti Jeremy Clarkson, Richard Hammond ja James May amfiibse Nissan Navaraga La Manche'i ja selle asemel, et Doverist lahkumise järel Calais's finišeerida, jõudsid nad piki rannikut 8 kilomeetri kaugusele Sangatte’i.
Sanghen

Sanghen on vald Põhja-Prantsusmaal Pas-de-Calais' departemangus.
Sanghen asub 22 km Calais'st lõunas, teede D191 ja D224 ristumiskoha ümbruses.
Kividemägi

Madise Kividemägi ehk Uuesoo kivid on suurte rändrahnude grupp ja kivikülv Harju maakonnas Madise küla lähedal. Graniidist rändrahnud paiknevad hõredas männimetsas asuval madalal seljandikul, Külati tee ja Liivanõmme tee ristumiskoha lähedal. Kivikülv on üsna kompaktne, rahnud asuvad väikeses piirkonnas üksteise lähedal. 
Grupi kõige suurem rändrahn on Uuesoo rändrahn ehk Rebase kivi mõõtmetega 5,5 x 5,0 x 3,0 meetrit, ümbermõõduga 16,8 meetrit. 
Mitmel teisel rändrahnul on samuti rahvapärased nimetused - Seakarjasekivi, Tõllakivi ja Lõhkine kivi. Tihedalt paiknevate kivide kohta on rahvapärimuses räägitud mitmeid Harju-Madise ja Harju-Risti kirikute või Vanapaganaga seotud legende. 
Uuesoo rändrahn ja Kividemäe kivikülv on looduskaitse all III kategooria objektina.
Petserimaa Vabadussõja mälestussammas

Petserimaa Vabadussõja ausammas on ausammas Värska alevikus.
Esimene katse Petserimaa ausamba avamiseks tehti aastal 1931. Monument oli planeeritud avada Petseri linna südames Vabaduseväljakul. Konkurssi tulemusena valiti välja Roman Haavamäe projekt. Ettevõtmine jäi katki alanud Nõukogude okupatsiooni tõttu. Teine katse püstitada monument oli aastal 1944.
Uuesti käis plaani Petserimaa Vabadussõja ausamba rajamiseks välja Hannes Walteri aastal 2004 ning uueks asukohas sai Värska, kuid aluseks võeti Petseri Vabadussõja ausamba projekt.
Monument avas 20. juunil 2020 president Kersti Kaljulaid. Ausamba avamisel viibisid ka Setomaa ülemsootska, kaitseväe juhataja Martin Herem ning Kaitseliidu ja Eestis teenivate liitlaste liputoimkonnad.
Hilma Nerep-Mossin

Hilma Nerep-Mossin (sündinud 18. septembril 1923 Tallinnas) on rootsieesti pianist ja dirigent, helilooja ja dirigendi Verner Nerepi ja õpetaja Linda Nerepi tütar. 
Hilma õppis 1930–1941 Hans Kubu eragümnaasiumis Tallinnas. 12-aastaselt alustas ta klaveriõpinguid professor Theodor Lemba juures ja gümnaasiumi kõrvalt jätkas muusikaõpinguid Tallinna Konservatooriumis. 
Hilma põgenes koos vanematega 1944. aasta suure põgenemise käigus Rootsi. 1951. aastal sai ta Stockholmi Muusikaakadeemiast eksamid eksternina sooritanult muusikaõpetaja diplomi ja töötas seejärel pikka aega muusikaõpetajana mitmes koolis. 1957. aastal kolis ta töö tõttu tagasi Stockholmi. 
Hilma Nerep-Mossin on löönud kaasa rootsieestlaste kultuurielus: musitseerinud solistina, saatnud klaveril teisi artiste ja koore ning ka ise koore juhtinud, olles 1968. aasta lõpul asutatud Stockholmi Eesti Naiskoor dirigent 1975. aastani. Ta tegi pikka aega koostööd viiulikunstnik Alfred Pisukesega ja Stockholmi Eesti Meeskooriga.
Hilma oli abielus Addold Mossiniga, neil on tütar ja poeg.
Ruth Fuchs

Ruth Fuchs (sünninimi Gamm, hiljem Hellmann, 14. detsember 1946 – 20. september 2023) oli Saksa poliitik ja sportlane. Ida-Saksamaad esindanud Fuchs tuli 1972. aastal Münchenis ja 1976. aastal Montrealis odaviskes olümpiavõitjaks. Ta püstitas 1970. aastatel kuus odaviske maailmarekordit. 
Tema isiklik rekord oli 69.96 meetrit vana odaga, saavutatud 1980. aasta aprillis Splitis. Sellega oli ta vana tüüpi odaga Saksamaa odaviskajate seas seitsmes, Petra Felke (kes hoidis maailmarekordit), Antje Kempe, Silke Renki, Beate Kochi, Karen Forkeli ja Tanja Damaske järel. 
Fuchs tunnistas, et kasutas Ida-Saksamaa ametlikus spordiprogrammis steroide. 
Pärast kergejõustikust pensionile jäämist sai Fuchsist taasühendatud Saksamaa Demokraatliku Sotsialismi Partei (praegu Vasakpartei) parlamendi liige. Pärast avalikust elust eemalejäämist elas Fuchs Buchas Saale-Holzlandis Tüüringis. 
Ruth Fuchs suri Jena ülikooli haiglas 76-aastaselt.
Ökosotsiaaltöö

Ökosotsiaaltöö ehk roheline sotsiaaltöö on holistiline lähenemisviis sotsiaaltöös, mis keskendub jätkusuutlikkusele. 
Lähenemine võtab arvesse, et sotsiaaltööd tehakse lisaks sotsiaalsele keskkonnale ka ökoloogilises keskkonnas ning selle teadmisega arvestatakse sotsiaaltöö sekkumiste planeerimisel ja elluviimisel. 
Ökosotsiaaltöö põhimõtted.
Ökosotsiaaltöö üheks lähtepunktiks on ka, et inimese tervis ja heaolu sõltub otseselt looduskeskkonna tervisest ja heaolust. Ökosotsiaaltöö eeldab mõttemuutust, liikumist antropotsentrilisest ehk inimesekesksest sotsiaaltööst ökotsentrilise lähenemise suunas, kus inimest nähakse lihtsalt ühe osana loodusest. Ökosotsiaaltöös otsitakse uusi tegutsemisviise, üheks võimaluseks on toetada inimese võimekust end ise aidata, toetada tema panustamist kogukonnaliikmena eelistades seejuures keskkonnahoidu soodustavaid tegevusi.
Inimeste vajadust elada eetilisel ja jätkusuutlikul viisil tuleb rahuldada väärtustades võrdsust, sotsiaalset kaasatust, ressursside õiglast jaotamist ja õigustele põhinevat lähenemist.
Ökosotsiaaltöös on üks sotsiaaltöö olulisi ülesandeid keskkonnakriisidele reageerimine, seejuures ollakse kriitilised kasvule suunatud majandusmudeli suhtes.
Keskkonnakriis ja sotsiaaltöö.
Maailm seisab silmitsi mitmete keskkonnakriisidega, nii looduslike kui ka inimtekkelistega. Kriiside sagedus ja kahju, mida need inimestele, sotsiaalsetele süsteemidele, teistele elusolenditele ja füüsilisele keskkonnale põhjustavad, on aina suurenemas. Sotsiaaltöötajad on sageli seotud kriisidele reageerimisega, pakkudes inimestele ja kogukondadele nii praktilist kui ka psühhosotsiaalset abi.
Eestis pole sotsiaaltöötajad keskkonnakriisi mõjudega nii otseselt pidanud kokku puutuma.
Transdistsiplinaarsus.
Keskkonnakriisiga edukalt toimetulekuks tuleb tegutseda transdistsiplinaarsetes meeskondades, kus ei tööta lihtsalt erinevate distsipliinide esindajad koos ühes meeskonnas, vaid ühtlasi kujundab see koostöö ümber neid distsipliine, mis tegevuses osalevad. 
Ökosotsiaalne üleminek (ingl "ecosocial transition") on ökosotsiaaltööst oluliselt laiem mõiste, mis ei hõlma vaid sotsiaaltööd, vaid kogu ühiskonna- ja majandusmudeli muutmise vajadust. Sotsiaaltöötajate panus on siin endiselt olulise tähtsusega, kuna nemad on need, kes seisavad kõige haavatavamate inimrühmade huvide eest ja teevad nende hääle kuuldavaks. Sotsiaaltöötajad on seega ka need, kes seisavad selle eest, et kõigi inimeste õigused oleks muutuste protsessis võrdselt tagatud.
Ökosotsiaaltöö teemalist lisalugemist.
Ökosotsiaaltööst on mitmeid raamatuid kirjutanud Sitrlingi Ülikooli sotsiaaltöö professor Lena Dominelli.
Eesti keeles kirjutas ökosotsiaaltööst 2022. aastal ajakiri Sotsiaaltöö, kus ilmus intervjuu Jyväskülä Ülikooli professori Aila-Leena Matthiesiga.
Välislingid.
Roheline sotsiaaltöö, keskkonna olukorra halvenemine ja sotsiaaltöö väljakutsed Prof Lena Dominelli ettekanne 14. septembril 2022 ajakirja Sotsiaaltöö 25. sünnipäeva konverentsil.
Läänemaa jalaväerügement

Läänemaa jalaväerügement (rootsi k. "Estländskt infanteriregement af Wikiska kretsen") oli 1701–1707 tegutsenud Rootsi jalaväeüksus, mis osales Põhjasõja Eestis toimunud sõjategevuses..
Üksuse teenistusajalugu.
Läänemaa jalaväerügement rajati 1701. aastal. Selle esimeseks ülemaks määrati ooberst Gustav Wrangell. Ta lahkus aga samal aastal ametist ning tema järel sai uueks rügemendiülemaks ooberst Herman von Fersen. 
1702. aastal osales rügement Vasknarva lahingus ja asus seejärel Narva garnisonis. 2. juulil 1704.a. lõi rügement koos teiste Rootsi üksustega Punase Kuke kõrtsi juures venelaste rünnaku tagasi. Peale Narva langemist (kus langes vangi ka von Fersen) moodustasid rügemendi riismed tuumiku Hüene Tallinna alalisele garnisonipataljonile mis moodustati 1707.a.
Eesti riigieelarve

Eesti riigieelarve on Eesti keskvalitsuse eelarve. Riigieelarve näitab, kui palju eeldatavalt erinevatest allikatest riigikassasse raha laekub ja kui palju riik plaanib kulutada erinevate avalike teenuste osutamiseks ja toetuste maksmiseks.
Eesti riigieelarve mahud.
Kokku riigieelarve kulud kroonides
Side ja Laptopi muuseum

Side ja Laptopi muuseum on Võru maakonnas Rõuge vallas Mustahamba külas asuv muuseum, mille kogus on telekommunikatsiooniga seotud esemeid. Muuseum avati 10. juunil 2023 ja asub umbes 10 km kaugusel Rõuge alevikust. 
Muuseum eksponeerib telefone, faksiaparaate, telefonijaamu, taksofone, sülearvuteid ja muud elektroonikat ning muuseumi taluõue on püstitatud mobiilimast.
David Bohm

David Joseph Bohm (20. detsember 1917 Wilkes-Barre, USA – 27. oktoober 1992 London, Inglismaa) oli Ameerika-Briti-Brasiilia füüsik, kelle peamised tööd olid kvantmehaanika, filosoofia ja neuropsühholoogia alal. Londoni Kuningliku Seltsi liige (1990).
Ta lõpetas doktorikraadiga California Ülikooli Berkeleys, kus tema doktoritöö juhendaja oli Robert Oppenheimer.
Teda huvitas vastuolu relatiivsusteooria ja kvantteooria eeldatud ontoloogia vahel (mitteklassikalises füüsikas). Bohm on kvantmehaanika alternatiivse tõlgenduse Bohmi mehaanika asutaja (De Broglie - Bohmi teooria). 
Ta rõhutas holismi, universumi jagamatut ühtsust ja "kvalitatiivset lõpmatust". Bohmi ontoloogia "pooldab tihedalt neutraalset monismi", mis eeldab, et reaalsuse põhisisu ei ole teadvus (vaim, idealism) ega aine (mateeria, materialism) ega mõlemad koos (dualism), vaid omamoodi "neutraalne" alus samaaegselt aine ja teadvuse taga. Bohm eitab teaduse järske muutusi, vaidleb Thomas Kuhni teaduspöörde vastu.
Songkhla provints

Songkhla provints on 1. järgu haldusüksus Tais. See asub riigi lõunaosas Tai lahe ääres ja piirneb lõunas Malaisiaga.
2020. aastal oli provintsi rahvaarv 1 431 536. 2018. aastal olid elanikest 63,71% budistid ja 33,16% moslemid.
Provints jaguneb 16 ringkonnaks ("amphoe").
Songkhla provintsis on 3 rahvusparki.
Nani provints

Nani provints on 1. järgu haldusüksus Tais. See asub riigi põhjaosas ning piirneb põhjas ja idas Laosega.
2020. aastal oli provintsi rahvaarv 475 875.
Provints jaguneb 15 ringkonnaks ("amphoe").
Nani provintsis on 7 rahvusparki.
Eestikeelsete videomängude loend

Eestis tõlgiti eesti keelde arvutimänge kõige põhjalikumalt 2000. aastate alguses ja keskel. Sel perioodil hakkasid mitmed Eesti tarkvarafirmad, peamiselt Asecom , MCE Service ja Andrico, tegelema Ida-Euroopa ja Venemaa mängustuudiote madalakvaliteediliste mängude litsentseerimise ja nende lokaliseerimisega eesti keelde.
Need mängud jõudsid Eesti turule füüsilises vormis ning need olid märksa odavamad kui teised tolleaegsed arvutimängud. Enamik neist mängudest ilmusid standardse CD või DVD pakendis ning mõnedel neist, näiteks "Echelon" ja "Keskaja Kuningad," oli pakendis ka mahukas eestikeelne juhend.  
Kuigi mängutööstus on aja jooksul muutunud ja globaliseerunud, jäävad need varajased eestikeelsed tõlkemängud oluliseks osaks Eesti mängukultuurist ning meenutavad aega, mil eesti keel jõudis arvutimängumaailma. 
Ükski 2000. alguses tõlkemänge avaldanud firma enam ei eksisteeri, seega on infot nii mängude, kui tõlkimisprotsessi kohta säilinud vähe. 
2020. aastatel on Eestis mängutööstus jõudsasti arenenud, kuid eesti keelt on lisanud oma mängudele vaid vähesed mängutootjad ja tõlked pärinevad peamiselt vabatahtlikelt.
Uttaraditi provints

Uttaraditi provints on 1. järgu haldusüksus Tais. See asub riigi põhjaosas Nani jõe orus ning piirneb kirdes Laosega. 
2020. aastal oli provintsi rahvaarv 446 148.
Provints jaguneb 9 ringkonnaks ("amphoe").
Uttaraditi provintsis on 3 rahvusparki.
Phitsanuloki provints

Phitsanuloki provints on 1. järgu haldusüksus Tais. See asub riigi põhjaosas ning piirneb kirdes Laosega. 
2020. aastal oli provintsi rahvaarv 847 384. 95% elanikest on budistid.
Provints jaguneb 9 ringkonnaks ("amphoe").
Phitsanuloki provintsis on 5 rahvusparki.
Chon Buri provints

Chon Buri provints on 1. järgu haldusüksus Tais. See asub riigi idaosas Bangkoki lahe idakaldal.
2020. aastal oli provintsi rahvaarv 1 583 672. 98% elanikest on budistid.
Provints jaguneb 11 ringkonnaks ("amphoe").
Chon Buri provintsis on turismisihtkoht Pattaya.
Chiang Mai provints

Chiang Mai provints on 1. järgu haldusüksus Tais. Asub riigi põhjaosas, piirneb põhjas Birmaga.
Provints jaguneb 25 maakonnaks ("amphoe").
Chiang Mai provintsis elavad mitmed nn mägihõimud, sealhulgas akhad, hmongid, karenid, lahud, lisud, tai-lõõd ja jaod.
91,66% provintsi elanikest on budistid, 7,7% kristlased ja 0,4% moslemid.
Markéta Vondroušová

Markéta Vondroušová (sündinud 28. juunil 1999 Sokolovis) on tšehhi tennisist. Tema kõrgeim WTA edetabelikoht on 6. (11. september 2023).
Ta võitis 2023. aasta Wimbledoni turniiri ja hõbemedali 2021. aastal 2020. aasta suveolümpiamängudel Tōkyōs.
Oma esimese WTA turniirivõidu saavutas ta 2017. aasta aprillis Šveitsis Bielis toimunud 250 000 dollari suuruse auhinnafondiga Bieli WTA turniiril, kus Tema finaalivastaseks oli Anett Kontaveit, kelle ta alistas 6:4, 7:6 (6).
Ta on vasakukäeline.
Jari Järvelä

Jari Olli Järvelä (sündinud 21. novembril 1966 Helsingis) on soome kirjanik.
Ta astus aastal 1985 Jyväskylä ülikooli, mille lõpetas aastal 1992 haridusteaduste magistrikraadiga ja asus tööle klassiõpetajana. Ta töötas aastatel 1992–1995 õpetajana Porvoos ja Kotkas. Aastal 1996 sai tast vabakutseline kirjanik.
Tema esimene jutukogu oli "Bambi ja teised novellid" (1995). Ta sai selle eest 1996. aastal Soome Kirjanike Liidu esimese raamatuauhinna. Tema esimene romaan "66 luuda" ilmus aastal 1998. Tema teine romaan "Lentäjän poika" (Piloodi poeg) kandideeris aastal 1999 Finlandia kirjandusauhinnale. Tema kolmas romaan "Veden paino" võitis aastal 2001 Kalevi Jänti auhinna.
Vieille-Église

Vieille-Église on vald Põhja-Prantsusmaal Pas-de-Calais' departemangus.
Vieille-Église asub 15 km Calais'st idas, teede D229 ja D255 ristumiskoha ümbruses, vaid sadakond meetrit eemal kulgeb Autoroute A16.
Zutkerque

Zudkerque on vald Põhja-Prantsusmaal Pas-de-Calais' departemangus.
Zutkerque asub 17 km Saint-Omerist loodes, teede D226 ja D191 ristumiskoha ümbruses.
Ajalugu.
Zutkerque'is oli Rooma ajal linnus nimega Promontorium. Esmakordselt 1084. aastal mainituna tuleb selle nimi hollandi keelest ja tähendab "Lõunakirikut" (võrdluseks naabruses Nortkerque).
1396. aastal viibis linnuses Burgundia hertsog Philippe Julge. Inglased okupeerisid selle 1405. aastal. Louis XI vallutas selle 1477. aastal ja kuningas Henry VII taasvallutas selle 1488. aastal. Lõpuks 1542. aastal vallutasid prantslased Vendôme'i hertsogi Navarra Antoine'i juhtimisel selle tagasi ja purustasid linnuse täielikult.
1595. aasta mais rüüstasid prantslased külakiriku. 7. augustil 1635 vallutasid Saint-Omerist pärit Hispaania väed linna. 1638. aastal taasvallutasid prantslased küla.
Kanoonik

Kanoonik (ladina keeles "canonicus" 'reeglikohane') on alates 4. sajandist kasutusel olev tiitel, mis kirjeldab piiskopikiriku või katedraali vennaskonna juures elavat vaimulikku. 
Kanoonik aitab koos kirikuvennaskonnaga igapäevases kirikutegevuses kas toompraosti või piiskoppi. Ilmikvendadest ja teistest vaimulikest on vahel oma tegude või saavutuste eest ka mingi katedraali või kiriku aukanoonik tehtud. Kanoonikud on ajalooliselt elatunud kiriku sissetulekutest. 
Kanooniku tiitli ajalugu.
Esimestest kanoonikutest annab teada 8. sajandil Metzi piiskop Chrodegangi kirjutatud "Regula vitæ communis (kanooniku kohustustega vaimulikke eksisteeris ka varem, 4. sajandil)." Kroonika kirjelduste järgi oli kanoonikul kohustus palveid lugeda, kaks korda aastas pihtimas käija jms. Kanoonikutel oli ka aga õigus vara ning raha omada. Kuni 817. aastani oli kanoonikutel ka võimalik vara pärandada ja pärida.
Toursi Gregoriuse andmetel rajati 6. sajandil Toursi kanoonikute kolledž. 
Ajapikku muutus kanoonikute elu vähem reguleeritumaks, mille tõttu kiriku silmis levis kanoonikute seas rahaahnus. Kanoonikute elu üle tegid ümberkorraldusi mitmed paavstid: Nicolaus II, Aleksander II, Innocentius II ja Benedictus XII. Samal ajal vähenes ka kanoonikute vajadus kirikutes, kuna suure osa piiskopi tööst tegid nüüd ära kihelkonna preestrid. Kanoonikute mõju kadus Reformatsiooni ajal.
Kanooniku ametisse määramine.
Kuigi otseselt pole seda kirikuseadustes öeldud, on välja kujunenud, et kanooniku määramise õigus lasub piiskopil või kogudusel. Viimase puhul toimub kanooniku määramine hääletuse näol. Tavaliselt saadetakse ametisse määratule teade kirja kaudu. Uus kanoonik peab ka piiskopile või vikaarile oma usku kuulutama.
Kanooniku riietus.
Tunnipalvuse ajal kannab kanoonik musta sutaani ja koorirüüd. Kanoonikute riietus erineb koguduseti, kuna osadel kogudustel on eriline luba oma riietuses muudatusi teha. Ühe diötseesi kanoonikutel pole lubatud teises diötseesis oma palveriietust kanda.
Gunnar Lindström

Nils Gunnar Lindström (11. veebruar 1896 – 6. oktoober 1951) oli Rootsi odaviskaja. Ta osales 1920., 1924. ja 1928. aasta suveolümpiamängudel ning saavutasid vastavalt kuuenda, teise ja neljateistkümnenda koha. Tema noorem vend Elof oli samuti odaviskaja olümpiamängudel.
12. oktoobril 1924. aastal püstitas Lindström maailmarekordi 66,62 m, mis püsis kolm aastat. Oma kergejõustikukarjääri jooksul võitis ta kuus rahvuslikku tiitlit, tava- ja kahekäe odaviskes, aastatel 1920, 1921, 1924 (2), 1926 ja 1927. Pärast odaviskest loobumist töötas ta põllumajanduskonsultandina ja omas talu Eksjö vallas (Jönköpingi läänis).
Uwe Hohn

Uwe Hohn (sündinud 16. juulil 1962) on endine Saksa DV kergejõustiklane, kes võistles odaviskes. Ta on ainus sportlane, kes on visanud oda 100 meetrit või rohkem, tema maailmarekord on 104,80 m. 1986. aastal võeti kasutusele uus odakujundus ja rekordid tuli uuesti alustada, nii sai Hohni tulemusest "igavene maailmarekord". Ta juhendab India kergejõustiklast Neeraj Choprat, kes võitis Tokyos 2020. aasta suveolümpiamängudel kulla meeste odaviskes.
Neuruppinis sündinud Hohn hiilgas juba noorena odaviskes ja võitis 1981. aasta Euroopa juunioride meistrivõistlused juunioride rekordiga 86,56 m. Seejärel võitis ta 1982. aasta EM-il kulla 91,34 m viskega. Ta ei võistelnud 1983. aasta maailmameistrivõistlustel ja jättis vahele 1984. aasta suveolümpiamängud, kuna Ida-Saksamaa oli mänge boikoteerinud. Sõprusmängudel võitis ta aga kulla, visates 94,44 m (Arto Härkönen võitis 1984. aasta olümpiamängudel 86,76 m). 1985. aastal võitis Hohn IAAF-i maailmameistrivõistlused ja Euroopa karikavõistlused, kuid tema karjäär lõppes 1986. aastal pärast mitmeid operatsioonil tekkinud tagasilööke. Pärast võistlusest loobumist sai Hohnist treener ja alates 1999. aastast on ta töötanud SC Potsdamis, kus alustas oma karjääri sportlasena.
​
Vabadussõja memoriaal Krabil

Vabadussõja memoriaal Krabil on memoriaal Vabadussõjas hukkunud kolme sõduri haua ja mälestussambaga Krabil Võru maakonnas.
1919. aasta veebruaris Krabil hukkunud sõduri haua juurde püstitati mälestussammas 1993. aastal Kanada eestlase Leonhard (Leo) Puuritsa ettevõtmisel, kelle kodutalu maa peal haud asus. Samba kavandi autor oli Jüri Punna Torontost ja teostuskunstnik Eestis Olev Russ. Sammas avati 23. juunil.
Mälestussammas kujutab endast põllukividest laotud alusele asetatud suurt kivirahnu. Mälestussamba sokli kolmel suuremal kivil on kohanimed Tikutaja (Tikuta), Hinnimäe ja Korneti tähistamaks veel kolme eraldiseisvat tundmatu sõduri hauda nendes asupaikades. On ka versioon, et Hinnimäe olevat sambale kirjutatud seetõttu, et haua tegeliku asukoha nime (Hatamäe, võrukeelset sõnast "hatt") tähendust ei peetud sündsaks. Kivirahnul oleva teksti järgi on sammas pühendatud neis kohtades "langenud relvavendadele".
2018. aastal maeti memoriaali veel kahe Vabadussõja-aegse tundmatu sõduri säilmed. Eesti Sõjamuuseumi arheoloogi Arnold Undi teada oli see esimene kord, kui taasiseseisvunud Eestis maeti ümber Vabadussõjas hukkunuid.
Phayao provints

Phayao provints on 1. järgu haldusüksus Tais. See asub riigi põhjaosas ning piirneb kirdes Laosega.
Provints jaguneb 9 ringkonnaks ("amphoe").
Phayao provintsis on 5 rahvusparki.
Mae Hong Soni provints

Mae Hong Soni provints on 1. järgu haldusüksus Tais. See asub riigi põhjaosas ning piirneb läänes Birmaga.
Provints jaguneb 7 ringkonnaks ("amphoe").
Mae Hong Soni provintsis on 4 rahvusparki.
Vennad Lõvisüdamed (film)

"Vennad Lõvisüdamed" (rootsi keeles "Bröderna Lejonhjärta") on 1977. aasta Rootsi fantaasiafilm, mille aluseks on Astrid Lindgreni lasteraamat "Vennad Lõvisüdamed". Filmi režissöör on Olle Hellbom. 
1978. aastal pälvis Olle Hellbom "Vendade Lõvisüdamete" filmi eest parima režissööri kategoorias Kuldpõrnika auhinna. 
Film valmis stuudios Artfilm. Võttepaigad asusid Rootsis, Taanis ja Islandil. Filmi pikkus on 108 minutit.
Välislingid.
Violanta

"Violanta" on 1977. aasta Šveitsi film, mille režissöör on Daniel Schmid.
Sisukokkuvõte.
Film räägib loo Veneetsias elavast noorest mehest, kes läheb tagasi oma kodukülla, mis asub kõrgel mägedes asuvas orus ja kus võimutseb kaunis Violanta, tema tuttav noorpõlvest. 
Violanta on mägikülas rahumeelne valitsejatar, kuid ta varjab oma vägivaldset minevikku. Kui saladused ähvardavad ilmsiks tulla, võtab ta mürki.
Filmivõtted toimusid peamiselt Soglio väikekülas, Šveitsi Alpides Bregaglia mäestikus, hotellis Salis Palazzo.
Viited.
Myślibórzi maakond

Myślibórzi maakond (poola "powiat myśliborski") on 2. järgu haldusüksus (maakond) Poolas Lääne-Pomorze vojevoodkonna edelaosas. Piirneb edelas ligikaudu 10 km ulatuses Saksamaaga. Maakonna keskus asub Myślibórzi linnas.
Myślibórzi maakond likvideeriti 1975. aastal, kuid taastati 1999. aastal haldusreformi käigus.
Haldusjaotus.
Maakonnas on kolm linna: Barlinek, Dębno ja Myślibórz.
Myślibórzi maakonnas on viis valda:
Vennad Lõvisüdamed (lavastus)

"Vennad Lõvisüdamed" on Tiit Palu lavastus, mis esietendus 5. veebruaril 2022 Vanemuise teatris.
Lavastusest.
Lavastuse teksti autor on Staffan Götestam (mängis 1977. aasta filmis Joonatani) ja dramatiseering põhineb Astrid Lindgreni romaanil "Vennad Lõvisüdamed". Rootsi keelest tõlkis draamateksti Vladimir Beekman. Vendi Lõvisüdameid mängivad Kaarel Pogga (Joonatan) ja Oskar Seeman (Karl). Sofia rollis on olnud Maarja Johanna Mägi ja Kristin Prits. 
Lavastuses kõlava muusika autor on Ardo Ran Varres, laulutekstid kirjutas Aapo Ilves ja lavastuse kunstnikutöö tegi Maarja Meeru. Lavastuses kõlavad laulud Peeter Tooma ja Liisi Koiksoni esituses. 
Lavastuse videokunstnik on Juho Porila ja valguskunstnik Tõnis Järs. Laval nähtavad Sofia valged tuvid on kunstnik-butafoor Leenamari Pirni kätetöö. 
Muud.
"Vennad Lõvisüdamed" on varem Eestis lavale toodud ka Rakvere Teatris 2009. aastal. Lavastaja oli Üllar Saaremäe ning peaosi mängisid Tim Leesnurm (Karl) ja Karl Robert Saaremäe (Joonatan).
Świdwini maakond

Świdwini maakond (poola "powiat świdwiński") on 2. järgu haldusüksus (maakond) Poolas Lääne-Pomorze vojevoodkonna keskosas. Maakonna keskus asub Świdwini linnas.
Świdwini maakond moodustati 1954. aastal. 1975. aastal maakond likvideeriti, kuid taastati haldusreformi käigus 1999. aastal.
Haldusjaotus.
Maakonnas on kaks linna: Połczyn-Zdrój ja Świdwin.
Świdwini maakonnas on viis valda:
2022. aasta märtsi rünnak Donetskile

14. märtsil 2022 tabas Venemaa 2022. aasta sissetungi ajal Ukrainasse SS-21 Skarabeus rakettirünnak Ukrainas Donetski kesklinna, mis oli tol ajal Venemaa okupatsiooni ja Donetski Rahvavabariigi (DRV) administratsiooni all. Venemaa juurdluskomitee teatas, et rünnakus hukkus 23 tsiviilisikut, sealhulgas lapsi, ja sai vigastada vähemalt 18 inimest. Inimõiguste ülemkomissari büroo teatas, et rünnakus hukkus 15 tsiviilisikut ja sai vigastada 28 inimest. Ukraina väitis, et raketi tulistasid venelased, Venemaa ja DPR aga väitsid, et rünnaku korraldasid Ukraina väed. 14. märtsi seisuga ei suudetud Venemaa ega Ukraina väiteid iseseisvalt kinnitada.
Vastuolulised versioonid.
Venemaa kaitseministeeriumi teatel lasti rakett välja Ukraina vägede kontrolli all olevast Pokrovski rajoonist. Venemaa ministeerium väitis ka, et "selliste relvade kasutamine linna vastu, kus puuduvad relvajõudude laskepositsioonid, on sõjakuritegu." Isehakanud DRV juht Deniss Pušilin ütles, et rakett kandis kassettlahingumoona lõhkepead, mis tõi kaasa nii palju inimohvreid, ja väitis, et raketi tulistasid alla DPR kaitsesüsteemid.
Ukraina sõjaväe pressiesindaja Leonid Matjuhhin ütles, et rakett, mis kandis šrapnelllõhkepead, oli Vene rakett. "See on ilmselgelt Vene rakett või muu laskemoon; sellest pole isegi mõtet rääkida." 15. märtsil antud intervjuus ütles Konflikti luurerühma asutaja Ruslan Levjev, et juhtunust tehtud fotod viitavad rakett pärines Venemaa kontrolli all olevalt territooriumilt ja seda ei tulistanud DPR õhutõrjesüsteemid alla.
Szczecineki maakond

Szczecineki maakond (poola "powiat szczecinecki") on 2. järgu haldusüksus (maakond) Poolas Lääne-Pomorze vojevoodkonna idaosas. Maakonna keskus asub Szczecineki linnas.
Szczecineki maakond likvideeriti 1975. aastal, kuid taastati 1999. aastal haldusreformi käigus.
Haldusjaotus.
Maakonnas on neli linna: Barwice, Biały Bór, Borne Sulinowo ja Szczecinek.
Szczecineki maakonnas on viis valda:
Stargardi maakond

Stargardi maakond (poola "powiat stargardzki") on 2. järgu haldusüksus (maakond) Poolas Lääne-Pomorze vojevoodkonnas. Maakonna keskus asub Stargardi linnas.
Stargardi maakond moodustati 1946. aastal. 1975. aastal maakond likvideeriti, kuid see taastati 1999. aastal haldusreformi käigus.
Haldusjaotus.
Maakonnas on viis linna: Chociwel, Dobrzany, Ińsko, Stargard ja Suchań.
Stargardi maakonnas on üheksa valda:
Pyrzyce maakond

Pyrzyce maakond (poola "powiat pyrzycki") on 2. järgu haldusüksus (maakond) Poolas Lääne-Pomorze vojevoodkonna edelaosas. Maakonna keskus asub Pyrzyce linnas.
Pyrzyce maakond moodustati 1999. aastal.
Haldusjaotus.
Maakonnas on kaks linna: Lipiany ja Pyrzyce.
Pyrzyce maakonnas on kuus valda:
Lea Heinaste

Lea Heinaste (sünninimi Lea Leidma; sündinud 16. novembril 1945 Pilistveres, Viljandimaal) on eesti luterlik vaimulik.
Teenistuskäik.
Ta ristiti aastal 1946. 
Heinla konfirmeeriti 1989 Ambla koguduses ja ordineeriti diakoniks 3. novembril 1996 ning õpetajaks 14. septembril 1999. 
Arvatud emerituuri 17.11.2015.
Donetski turu rünnak

13. juunil 2022 tabas suurtükirünnak Ukrainas Donetskis (mis oli tol ajal Venemaa okupatsiooni ja Donetski Rahvavabariigi (DRV) administratsiooni all) turuplatsi, milles hukkus venemeelsete separatistide ametnike sõnul viis inimest.
Rünnak toimus Budenovski linnaosas Maiskõ turul, põhjustades tulekahju. Venemeelne Donetski uudisteagentuur väitis, et kasutatud laskemoon oli "155 mm kaliibriga NATO standardile vastav suurtükimoon". Separatistide ametnike sõnul hukkus viis tsiviilisikut, sealhulgas laps, ja vähemalt 22 said haavata.
DRV süüdistas Ukrainat mürsurünnaku toimepanemises, millele Ukraina pole veel reageerinud. Kohalikud separatistlikud võimud teatasid, et rünnak järgnes Ukraina relvajõudude väidetavale tulistamiskampaaniale linnas, mis tabas ka haiglat.
Kaspars Briškens

Kaspars Briškens (sündinud 12. novembril 1982 Riias) on Läti poliitik ja majandusteadlane ning endine diplomaat.
Ta on erakonna "Progressiivid" liige. Ta valiti 2022. aasta Läti parlamendivalimistel "Progressiivide" nimekirjas Seimi liikmeks. Ta oli 15. septembrist 2023 kuni 6. märtsini 2025 Läti Vabariigi transpordiminister.
Ta lõpetas Riia Linnagümnaasiumi. Aastal 2005 lõpetas ta Stockholmi Majandusülikooli filiaali Riias (ingliseː "Stockholm School of Economics in Riga", rootsiː "Handelshögskolan i Stockholm i Riga", lätiː "Rīgas Ekonomikas augstskola"). Aastal 2011 omandas ta Stockholmi Ülikoolis magistrikraadi majandusteaduses.
Ayutthaya provints

Ayutthaya provints ehk Phra Nakhon Si Ayutthaya provints on 1. järgu haldusüksus Tais. See asub riigi keskosas Chao Phraya jõe basseinis.
Provints jaguneb 16 ringkonnaks ("amphoe").
Police maakond

Police maakond (poola "powiat policki") on 2. järgu haldusüksus (maakond) Poolas Lääne-Pomorze vojevoodkonna lääneosas, Szczecinist põhjas ja läänes. Piirneb läänes Saksamaaga ja põhjas Szczecini lahega. Maakonna keskus asub Police linnas.
Police maakond moodustati 1999. aastal.
Haldusjaotus.
Maakonnas on kaks linna: Nowe Warpno ja Police.
Police maakonnas on neli valda:
Ladiinikeelne Vikipeedia

Ladiinikeelne Vikipeedia (ladiini keeles "Wikipedia, L'enziclopedia lëdia") on Vikipeedia ladiinikeelne versioon.
Ladiinikeelne Vikipeedia sai alguse 2020. aasta augustis. Enne seda oli ladiinikeelne Vikipeedia olnud alates 2005. aastast inkubaatoris.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
Lunge

Lunge on perekonnanimi.
Statistika.
2023. aasta 1. jaanuari seisuga oli Eestis perekonnanimi Lunge 12 inimesel: 5 mehel ja 7 naisel. Perekonnanimede levikult oli Lunge meeste puhul 22341. kohal ja naiste puhul 18480. kohal.
19. sajandi algul pandi pärisorjusest vabastamise käigus talupojale Virumaal Haljala kihelkonnas Võle mõisavallas nimeks Lunge. 
Nimede eestistamisel loobuti nimest Lunge aastatel 1936 ja 1937 kahel korral isikute poolt, kes võtsid uueks perekonnanimeks Luige ja Lumi.
Kołobrzegi maakond

Kołobrzegi maakond (poola "powiat kołobrzeski") on 2. järgu haldusüksus (maakond) Poolas Lääne-Pomorze vojevoodkonna põhjaosas. Piirneb põhjas Läänemerega. Maakonna keskus asub Kołobrzegi linnas.
Kołobrzegi maakond likvideeriti 1975. aastal, kuid taastati 1999. aastal haldusreformi käigus.
Haldusjaotus.
Maakonnas on kaks linna: Gościno ja Kołobrzeg.
Kołobrzegi maakonnas on kuus valda:
Barbie (film)

"Barbie" on 2023. aasta Ameerika Ühendriikide koomiline fantaasiafilm, mille lavastaja on Greta Gerwig ja mis põhineb ettevõtte Mattel samanimelistel nukkudel. Film räägib Barbie'st ja tema kaaslasest Kenist, kes seisavad silmitsi eksistentsiaalse kriisiga, mis paneb nende täiusliku maailma kahtluse alla. Peategelasi kehastavad Margot Robbie ja Ryan Gosling, kõrvalosades on teiste hulgas America Ferrera, Kate McKinnon, Issa Rae, Rhea Perlman ja Will Ferrell.
"Barbie" esilinastus Los Angeleses 9. juulil 2023 ning avaldati Ameerika Ühendriikides 21. juulil. Filmi samaaegne väljalase Christopher Nolani filmiga "Oppenheimer" tekitas kultuurifenomeni "Barbenheimer", mis innustas publikut vaatama mõlemat filmi järjest. "Barbie" kogus kriitikutelt positiivseid arvustusi ning sai 2023. aasta edukaimaiks filmiks, teenides 1,41 miljardit dollarit piletitulu. Nende filmide seas, mis on läbi aegade kõige rohkem piletitulu teeninud, on "Barbie" 14. kohal.
Auhinnad.
Oscar (2024)
Koszalini maakond

Koszalini maakond (poola "powiat koszaliński") on 2. järgu haldusüksus (maakond) Poolas Lääne-Pomorze vojevoodkonna kirdeosas. Piirneb põhjaosas Läänemerega. Maakonna keskus asub Koszalini linnas, mis maakonda ei kuulu.
Koszalini maakond moodustati 1999. aastal.
Haldusjaotus.
Maakonnas on neli linna: Bobolice, Mielno, Polanów ja Sianów.
Koszalini maakonnas on kaheksa valda:
Żary maakond

Żary maakond (poola "powiat żarski") on 2. järgu haldusüksus (maakond) Poolas Lubuszi vojevoodkonna edelaosas. Piirneb läänes ja edelas Saksamaaga. Maakonna keskus asub Żary linnas.
Żary maakond likvideeriti 1975. aastal, kuid see taastati 1975. aastal haldusreformi käigus.
Metsad katavad 51% maakonna pindalast.
Krosno Odrzańskie maakond

Krosno Odrzańskie maakond (poola "powiat krośnieński") on 2. järgu haldusüksus (maakond) Poolas Lubuszi vojevoodkonna lääneosas. Piirneb läänes Saksamaaga. Maakonna keskus asub Krosno Odrzańskie linnas.
Krosno Odrzańskie maakond likvideeriti 1975. aastal, kuid see taastati 1999. aastal haldusreformi käigus.
Metsad katavad 60,2% maakonna pindalast.
Haldusjaotus.
Maakonnas on kaks linna: Gubin ja Krosno Odrzańskie.
Krosno Odrzańskie maakonnas on kuus valda:
Słubice maakond

Słubice maakond (poola "powiat słubicki") on 2. järgu haldusüksus (maakond) Poolas Lubuszi vojevoodkonna lääneosas. Piirneb läänes Saksamaaga. Maakonna keskus asub Słubice linnas.
Słubice maakond moodustati 1999. aastal.
Haldusjaotus.
Maakonnas on neli linna: Cybinka, Ośno Lubuskie, Rzepin ja Słubice.
Słubice maakonnas on viis valda:
Żagańi maakond

Żagańi maakond (poola "powiat żagański") on 2. järgu haldusüksus (maakond) Poolas Lubuszi vojevoodkonna lõunaosas. Maakonna keskus asub Żagańi linnas.
Żagańi maakond moodustati 1999. aastal haldusreformi käigus.
Ablain-Saint-Nazaire

Ablain-Saint-Nazaire on vald Põhja-Prantsusmaal Pas-de-Calais' departemangus.
Vald asub 12 km Arrasist põhja pool, tee D57 ääres. See ehitati pärast Esimest maailmasõda uuesti üles. Saint-Nazaire'i oja, mis valda läbib, on Deûle'i jõe väike lisajõgi.
Ajalugu.
Esimese maailmasõja alates kestis Lorette'i lahing 12 kuud, 1914. aasta oktoobrist 1915. aasta oktoobrini, põhjustades mõlemale poolele suuri kaotusi: 100 000 tapetuid ja sama palju haavatuid. Lähedalasuvale 13 hektarile rajati Prantsuse rahvuskalmistu, mis hõlmab 20 000 hauda, mis on paigutatud sõltumata auastmest või sõjaväelisest väljaõppest. Kindral Barbot' kõrvale, temast paremale poole on maetud lihtsõdur. Kaheksas ossuaaris laternatorni aluse ümber on 22 970 tuvastamata sõduri säilmed. Osa kalmistust on reserveeritud moslemitest sõduritele.
2014. aastal, tähistamaks saja aasta möödumist Esimene maailmasõda algusest, avasid Prantsusmaa president François Hollande ja Saksa kaitseminister Ursula von der Leyen Vaherahupäeva mälestusmärgi.
Acheville

Acheville on vald Põhja-Prantsusmaal Pas-de-Calais' departemangus.
Acheville asub u. 7 km Lensist kagus, tee D33 ääres.
Sonja Marmeladova

Sofia (Sonja) Semjonovna Marmeladova on Fjodor Dostojevski romaanis "Kuritöö ja karistus" esinev tegelaskuju. Teda kirjeldatakse romaanis esmakordselt teises peatükis, kui tema isa Semjon Marmeladov kohtub kõrtsis Raskolnikoviga ja räägib muuhulgas oma tütrest.
Sonja lugu.
Sonja isa on Semjon Zahharovitš Marmeladov, joodik, endine ametnik, titulaarnõunik. Tema kasuema on Katerina Ivanovna. Sonja on Polina, Kolja ja Lida-Lenja (või Leena) poolõde.
Sonjat ja romaani peategelast Rodion Raskolnikovi seob asjaolu, et nad mõlemad on rikkunud erinevatel põhjustel evangeeliumi käske. Sonja on sunnitud tegelema prostitutsiooniga, sest tema perekond ei leia muud võimalust elatist teenida. Sonja näeb Raskolnikovis hingesugulast ja kui Raskolnikov sunnitööle mõistetakse, läheb Sonja vabatahtlikult, nagu dekabristide naised, tema järel Siberisse.
Sonja on usklik.
Eino Penttilä

Eino Penttilä (27. august 1906 – 24. november 1982) oli Soome odaviskaja, kes võitis 1932. aasta suveolümpiamängudel meeskonnakaaslaste Matti Järvineni ja Matti Sippala järel pronksmedali. 
Penttlä oli laskesuusataja, kes vahetas ala odaviske vastu 15-aastaselt. Ta võitis riigi tiitli 1926–1928 ja püstitas uue maailmarekordi 69.88 m 1927. aasta oktoobris. Ta oli 1928. aasta olümpiamängude favoriit, kuid saavutas kuuenda koha küünarnuki vigastus tõttu. Pärast seda kaotas ta kodumaistel võistlustel Matti Järvinenile ja saavutas 1932. aasta mängudel kolmanda koha. Ta lõpetas 1936. aastal vana vigastuse tõttu võistlemise.
Świebodzini maakond

Świebodzini maakond (poola "powiat świebodziński") on 2. järgu haldusüksus (maakond) Poolas Lubuszi vojevoodkonna keskosas. Maakonna keskus asub Świebodzini linnas.
Świebodzini maakond likvideeriti 1975. aastal, kuid see taastati 1999. aastal.
Haldusjaotus.
Maakonnas on kaks linna: Świebodzin ja Zbąszynek.
Świebodzini maakonnas on kuus valda:
Wschowa maakond

Wschowa maakond (poola "powiat wschowski") on 2. järgu haldusüksus (maakond) Poolas Lubuszi vojevoodkonna kaguosas. Maakonna keskus asub Wschowa linnas.
Wschowa maakond moodustati 1. jaanuaril 2002.
Nowa Sóli maakond

Nowa Sóli maakond (poola "powiat nowosolski") on 2. järgu haldusüksus (maakond) Poolas Lubuszi vojevoodkonna kaguosas. Maakonna keskus asub Nowa Sóli linnas.
Nowa Sóli maakond moodustati 1999. aastal.
Haldusjaotus.
Maakonnas on viis linna: Bytom Odrzański, Kożuchów, Nowa Sól, Nowe Miasteczko ja Otyń.
Nowa Sóli maakonnas on seitse valda:
Aix-Noulette

Aix-Noulette on vald Põhja-Prantsusmaal Pas-de-Calais' departemangus.
Vald asub umbes 8 km Lensist läänes, teede D937 ja D165 ristumiskoha ümbruses. Valla piiridesse jääb Autoroute A26 liiklussõlm 6.1.
Sulęcini maakond

Sulęcini maakond (poola "powiat sulęciński") on 2. järgu haldusüksus (maakond) Poolas Lubuszi vojevoodkonnas. Maakonna keskus asub Sulęcini linnas.
Sulęcini maakond moodustati 1. jaanuaril 1999.
Haldusjaotus.
Maakonnas on kolm linna: Lubniewice, Sulęcin ja Torzym.
Sulęcini maakonnas on viis valda:
Angres

Angres on vald Põhja-Prantsusmaal Pas-de-Calais' departemangus.
Vald asub vaid 4,8 km Lensi kesklinnast edelas, teede D51 ja D58e ristumiskoha ümbruses. Autoroute A26 läbib valda.
Międzyrzeczi maakond

Międzyrzeczi maakond (poola "powiat międzyrzecki") on 2. järgu haldusüksus (maakond) Poolas Lubuszi vojevoodkonna idaosas. Maakonna keskus asub Międzyrzeczi linnas.
Międzyrzeczi maakond likvideeriti 1975. aastal, kuid see taastati 1999. aastal haldusreformi käigus.
Haldusjaotus.
Maakonnas on kolm linna: Międzyrzecz, Skwierzyna ja Trzciel.
Międzyrzeczi maakonnas on kuus valda:
Krabi provints

Krabi provints on 1. järgu haldusüksus Tais. See asub riigi lõunaosas Andamani mere ääres.
2020. aastal oli provintsi rahvaarv 479 351.
Provints jaguneb 8 ringkonnaks ("amphoe").
Krabi provintsis on 4 rahvusparki.
Annay (Pas-de-Calais)

Annay on vald Põhja-Prantsusmaal Pas-de-Calais' departemangus.
Suure järve ja soodega vald asub u. 4,8 km Lensist kirdes, teede D917 ja D39 ristumiskoha ümbruses. Kanaliseeritud Deûle'i jõgi moodustab enamuse valla kirdepiirist.
Gorzów Wielkopolski maakond

Gorzów Wielkopolski maakond (poola "powiat gorzowski") on 2. järgu haldusüksus (maakond) Poolas Lubuszi vojevoodkonna põhjaosas. Piirneb läänes ligikaudu 8 km ulatuses Saksamaaga. Maakonna keskus asub Gorzów Wielkopolski linnas, mis maakonda ei kuulu.
Gorzów Wielkopolski maakond moodustati 1. jaanuaril 1999.
Haldusjaotus.
Maakonnas on Kostrzyn nad Odrą ja Witnica.
Gorzów Wielkopolski maakonnas on kuus valda:
Zielona Góra maakond

Zielona Góra maakond (poola "powiat zielonogórski") on 2. järgu haldusüksus (maakond) Poolas Lubuszi vojevoodkonnas. Maakonna keskus asub Zielona Góra linnas, mis maakonda ei kuulu.
Zielona Góra maakond moodustati 1. jaanuaril 1999.
Haldusjaotus.
Maakonnas on viis linna: Babimost, Czerwieńsk, Kargowa, Nowogród Bobrzański ja Sulechów.
Zielona Góra maakonnas on üheksa valda:
Złotówi maakond

Złotówi maakond (poola "powiat złotowski") on 2. järgu haldusüksus (maakond) Poolas Suur-Poola vojevoodkonna põhjaosas. Maakonna keskus asub Złotówi linnas.
Złotówi maakond moodustati 1818. aastal. Maakond likvideeriti 1975. aastal, kuid see taastati 1999. aastal haldusreformi käigus.
Haldusjaotus.
Maakonnas on neli linna: Jastrowie, Krajenka, Okonek ja Złotów.
Złotówi maakonnas on seitse valda:
Avion

Avion on vald Põhja-Prantsusmaal Pas-de-Calais' departemangus.
Avion asub vaid 1,6 km Lensist lõunas, teede N17, D40 ja D55 ristumiskoha ümbruses.
Kępno maakond

Kępno maakond (poola "powiat kępiński") on 2. järgu haldusüksus (maakond) Poolas Suur-Poola vojevoodkonna lõunaosas. Maakonna keskus asub Kępno linnas.
Kępno maakond likvideeriti 1975. aastal, kuid see taastati 1999. aastal.
Haldusjaotus.
Maakonna ainus linn on Kępno.
Kępno maakonnas on seitse valda:
Koło maakond

Koło maakond (poola "powiat kolski") on 2. järgu haldusüksus (maakond) Poolas Suur-Poola vojevoodkonna idaosas. Maakonna keskus asub Koło linnas.
Koło maakond moodustati 31. detsembril 1866. Maakond likvideeriti 1975. aastal, kuid see taastati 1999. aastal haldusreformi käigus.
Haldusjaotus.
Maakonnas on neli linna: Dąbie, Kłodawa, Koło ja Przedecz.
Koło maakonnas on kümme valda:
Bénifontaine

Bénifontaine on vald Põhja-Prantsusmaal Pas-de-Calais' departemangus.
Vald asub vaid 6,4 km Lensist põhja pool, teede N47 ja D39 ristumiskoha ümbruses. Vallas asub Lens-Bénifontaine'i lennujaam (kood LFQL).
Ajalugu.
Oma nime võlgneb vald kohaliku vee kvaliteedile, mida kasutatakse piirkondliku Ch'ti õlle pruulimisel. Esimese maailmasõja ajal hävis küla koos paljude teistega täielikult.
Rawiczi maakond

Rawiczi maakond (poola "powiat rawicki") on 2. järgu haldusüksus (maakond) Poolas Suur-Poola vojevoodkonna edelaosas. Maakonna keskus asub Rawiczi linnas.
Rawiczi maakond likvideeriti 1975. aastal, kuid see taastati 1999. aastal haldusreformi käigus.
Haldusjaotus.
Maakonnas on neli linna: Bojanowo, Jutrosin, Miejska Górka ja Rawicz.
Rawiczi maakonnas on viis valda:
Piła maakond

Piła maakond (poola "powiat pilski") on 2. järgu haldusüksus (maakond) Poolas Suur-Poola vojevoodkonna edelaosas. Maakonna keskus asub Piła linnas.
Piła maakond moodustati 1. jaanuaril 1999.
Haldusjaotus.
Maakonnas on seitse linna: Kaczory, Łobżenica, Miasteczko Krajeńskie, Piła, Ujście, Wyrzysk ja Wysoka.
Piła maakonnas on kaheksa valda:
Billy-Montigny

Billy-Montigny on vald Põhja-Prantsusmaal Pas-de-Calais' departemangus.
Vald asub vaid 6,4 km Lensi kesklinnast idas, teede N43 ja D46 ristumiskoha ümbruses. Kivisütt jagus veidi üle 100 aastaks, viimased kaevandused suleti 1960. aastatel.
Ajalugu.
Piirkonna ajalukku on jäänud Courrières'i kaevandusõnnetus, mille tagajärjel hukkus 10. märtsil 1906 Billy-Montigny', Méricourt'i ja Sallaumines'i valdade piirkonnas 1099 inimest.
Trangi provints

Trangi provints on 1. järgu haldusüksus Tais. See asub riigi lõunaosas Andamani mere ääres.
2020. aastal oli provintsi rahvaarv 639 788. 2000. aastal olid 86% elanikest budistid ja 13,7 % moslemid.
Provints jaguneb 10 ringkonnaks ("amphoe").
Trangi provintsis on 3 rahvusparki.
Ostrzeszówi maakond

Ostrzeszówi maakond (poola "powiat ostrzeszowski") on 2. järgu haldusüksus (maakond) Poolas Suur-Poola vojevoodkonna lõunaosas. Maakonna keskus asub Ostrzeszówi linnas.
Ostrzeszówi maakond moodustati 1818. aastal, kuid likvideeriti 1932. aastal. 1954. aastal maakond taastati, kuid likvideeriti 1975. aastal. Ostrzeszówi maakond loodi uuesti 1999. aastal.
Haldusjaotus.
Maakonnas on kolm linna: Grabów nad Prosną, Mikstat ja Ostrzeszów.
Ostrzeszówi maakonnas on seitse valda:
Phuketi provints

Phuketi provints on 1. järgu haldusüksus Tais. See asub riigi lõunaosas Andamani meres asuval Phuketi saarel.
2020. aastal oli provintsi rahvaarv 418 785. 2017. aastal olid 68,61% elanikest budistid ja 26,65 % moslemid.
Provints jaguneb 3 ringkonnaks ("amphoe").
Satuni provints

Satuni provints on 1. järgu haldusüksus Tais. See asub riigi lõunaosas Andamani mere ääres, piirneb lõunas Malaisiaga.
2020. aastal oli provintsi rahvaarv 324 835. 2017. aastal olid 76,8% elanikest moslemid ja 23% budistid.
Provints jaguneb 7 ringkonnaks ("amphoe").
Trangi provintsis on 3 rahvusparki: Tarutao rahvuspark (1490 km², sh 1260 km² merealad), Mu Ko Phetra rahvuspark (494 km², sh 468 km² merealad) ja Thale Bani rahvuspark (196 km²).
Środa Wielkopolska maakond

Środa Wielkopolska maakond (poola "powiat średzki") on 2. järgu haldusüksus (maakond) Poolas Suur-Poola vojevoodkonna keskosas. Maakonna keskus asub Środa Wielkopolska linnas.
Środa Wielkopolska maakond moodustati 1807. aastal. Maakond likvideeriti 1975. aastal, kuid see taastati 1999. aastal haldusreformi käigus.
Haldusjaotus.
Maakonnas on kaks linna: Środa Wielkopolska ja Zaniemyśl.
Środa Wielkopolska maakonnas on viis valda:
Ranongi provints

Ranongi provints on 1. järgu haldusüksus Tais. See asub riigi lõunaosas Andamani mere ääres, piirneb läänes Birmaga.
2020. aastal oli provintsi rahvaarv 194 573.
Provints jaguneb 5 ringkonnaks ("amphoe").
Ranongi provintsis on 4 rahvusparki.
Tureki maakond

Tureki maakond (poola "powiat turecki") on 2. järgu haldusüksus (maakond) Poolas Suur-Poola vojevoodkonna idaosas. Maakonna keskus asub Tureki linnas.
Tureki maakond moodustati 1867. aastal, kuid see likvideeriti 1975. aastal. Maakond taastati 1999. aastal haldusreformi käigus.
Haldusjaotus.
Maakonnas on kolm linna: Dobra, Tuliszków ja Turek.
Tureki maakonnas on kaheksa valda:
Śremi maakond

Śremi maakond (poola "powiat śremski") on 2. järgu haldusüksus (maakond) Poolas Suur-Poola vojevoodkonna keskosas. Maakonna keskus asub Śremi linnas.
Śremi maakond likvideeriti 1975. aastal, kuid see taastati 1999. aastal haldusreformi käigus.
Haldusjaotus.
Maakonna on kolm linna: Dolsk, Książ Wielkopolski ja Śrem.
Śremi maakonnas on neli valda:
Nowy Tomyśli maakond

Nowy Tomyśli maakond (poola "powiat nowotomyski") on 2. järgu haldusüksus (maakond) Poolas Suur-Poola vojevoodkonna lääneosas. Maakonna keskus asub Nowy Tomyśli linnas.
Nowy Tomyśli maakond moodustati 1. oktoobril 1887. Maakond likvideeriti 1975. aastal, kuid see taastati 1999. aastal haldusreformi käigus.
Haldusjaotus.
Maakonnas on neli linna: Lwówek, Nowy Tomyśl, Opalenica ja Zbąszyń.
Nowy Tomyśli maakonnas on kuus valda:
Międzychódi maakond

Międzychódi maakond (poola "powiat międzychodzki") on 2. järgu haldusüksus (maakond) Poolas Suur-Poola vojevoodkonna lääneosas. Maakonna keskus asub Międzychódi linnas.
Międzychódi maakond moodustati 1818. aastal. Maakond likvideeriti 1975. aastal, kuid see taastati 1999. aastal haldusreformi käigus.
Haldusjaotus.
Maakonnas on kaks linna: Międzychód ja Sieraków.
Międzychódi maakonnas on neli valda:
Wolsztyni maakond

Wolsztyni maakond (poola "powiat wolsztyński") on 2. järgu haldusüksus (maakond) Poolas Suur-Poola vojevoodkonna lääneosas. Maakonna keskus asub Wolsztyni linnas.
19. sajandil moodustatud Wolsztyni maakond likvideeriti 1975. aastal, kuid see taastati 1999. aastal haldusreformi käigus.
Haldusjaotus.
Maakonna ainus linn on Wolsztyn.
Wolsztyni maakonnas on kolm valda:
Loorilased

Loorilased ("Lorisidae") on esikloomaliste sugukond poolahviliste alamseltsist. Nad asustavad metsi Lõuna- ja Kagu-Aasias (loorid) ning Ekvatoriaal-Aafrikas (pottod). Loorilased elavad põhiliselt puude otsas ning on aktiivsed öösiti.
Enamik loorilasi toitub peamiselt putukatest või viljadest, aga ka linnumunadest ja väikestest selgroogsetest. Mõnede liikide, näiteks tüselooride toidulauast arvestatava osa moodustavad puude mahl ja vaik.
Loorilaste lähimad sugulased on galaagolased. Nimetatud kaks sugukonda koos leemuritega moodustavad leemurilaadsete infraseltsi.
Boris Gordon

Boris Gordon (sündinud 1. veebruaril 1947) on eesti automaatik, Tallinna Tehnikaülikooli emeriitdotsent. Ta lõpetas 1965. aastal Tallinna 6. Keskkooli, 1970. aastal Tallinna Polütehnilise Instituudi automaatika ja telemehaanika eriala ning kaitses 1986. aastal Moskva Ehitusinstituudis tehnikateaduste kandidaadi kraadi.
Omab üle 200 lipsu. Ühel õppeaastal ei kanna sama lipsu.
Armastatud Tallinna Prantsuse lütseumi õpetaja.